MAJOR เปิดพื้นที่ขายฟรี 4 สาขา ช่วย ปชช. กระทบโควิด-19 
MAJOR เปิดพื้นที่ให้ประชาชนที่ได้รับผลกระทบจากโควิด-19 ขายสินค้าฟรีด้านหน้าศูนย์การค้าในเครือเมเจอร์ฯ 4 สาขา คือ เมเจอร์ ซีนีเพล็กซ์ รัชโยธิน, รังสิต, ปิ่นเกล้า และ สุขุมวิท ตั้งแต่วันที่ 5 - 15 ก.ค. 64 เวลา 15.00 - 21.00 น. 
2 ก.ค. 2564

บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR ขอร่วมช่วยเหลือผู้ประกอบการรายย่อยและประชาชนที่ได้รับผลกระทบจากวิกฤตการแพร่ระบาดของเชื้อไวรัสโควิด-19 ระลอก 3 ที่หนักและยาวนานในครั้งนี้ เพื่อหวังเป็นอีกหนึ่งช่องทางที่จะสามารถช่วยบรรเทาความเดือดร้อนให้ผ่านพ้นสถานการณ์วิกฤตโควิด-19 ครั้งนี้ไปให้ได้ โดยจะเปิดพื้นที่ให้จำหน่ายสินค้าฟรีบริเวณด้านหน้าศูนย์การค้าในเครือเมเจอร์ ซีนีเพล็กซ์ กรุ้ป 4 สาขา คือ เมเจอร์ ซีนีเพล็กซ์ รัชโยธิน, รังสิต, ปิ่นเกล้า และ สุขุมวิท ตั้งแต่วันที่ 5 – 15 กรกฎาคม 2564 ตั้งแต่เวลา 15.00 – 21.00 น. ทั้งนี้สามารถสอบถามข้อมูลเพิ่มเติมหรือสนใจจองพื้นที่ได้ที่ คุณนุช 09-5925-1555
#สู้ไปด้วยกัน #เราจะก้าวข้ามวิกฤตครั้งนี้ไปด้วยกัน